Ещанэ увыпIэри Iейкъым
БэнэкIэ хуитымкIэ, цIыхубз бэнэкIэмкIэ, алыдж-урым бэнэкIэмкIэ Европэм пашэныгъэ къыщыхьынымкIэ кIэдетхэм я зэхьэзэхуэ Баре къалэм (Черногорие) щекIуэкIащ. Къэбэрдей-Балъкъэрым и спортсменитIым абы жэз медаль къыщахьащ.
БэнэкIэ хуитымкIэ килограмми 100-м нэблагъэхэм я зэпеуэм хэта Ныбэжь Нурмухьэмэд ещанэ увыпIэр зыIэригъэхьащ. Ащнокъуэ Мухьэмэд и гъэсэн щIалэр спортым дехьэх илъэси 8 ныбжьым щыщIэдзауэ. 2011 гъэм Ныбэжьыр Урысейм пашэныгъэ къыщыхьынымкIэ зэхьэзэхуэм щытекIуауэ щытащ, 2013 гъэм ар Урысейм и командэ къыхэхам хагъэхьащ. Иджыпсту бэнакIуэм зыхуегъэхьэзыр Iуащхьэмахуэ лъапэ щыIэ «Озон» узыншагъэм кIэлъыплъы- нымкIэ комплексым мыгувэу къыщызэрагъэпэщыну еджэныгъэ-зыгъэсэныгъэ зэхуэсхэм.
ЕтIуанэ жэз медалыр Урысейм и командэм къахуихьащ килограмм 76-м нэблагъэхэм я деж щыбэна Адыгэунэ Маирбэч. Къардэн Анзор и гъэсэн щIа- лэр илъэс етIуанэ хъуауэ алыдж-урым бэнэкIэмкIэ УФ-м и командэ къыхэхам хэтщ. Мы гъэм Урысейм пашэныгъэ къыщыхьынымкIэ екIуэкIа зэхьэзэхуэм абы дыщэ медаль къыщихьащ.
Гъэунэ Светланэ.
